google/wiki40b huggingface dataset:
FLK «Ronald» (1894)

FLK «Ronald» var et flytende hvalkokeri eid av den norske rederen Nils Bugge. Det ble bygget som fraktskipet SS «Claverley» i 1894 av Sir Raylton Dixon & Co. i Middlesbrough, England, for E. Haslehurst & Co. I 1899 ble hun solgt til S.S. Eskside Co. Ltd. (C. Smales & Son, Whitby) og omdøpt «Eskside». I 1910 ble «Eskside» kjøpt inn av Nils Bugge i Tønsberg og konvertert til flytende kokeri. Under navnet FLK «Ronald» opererte hun fra Whalers Bay på Deceptionøya for Bugges selskap A/S Hektor. I 1915 ble hun erstattet av FLK «Benguela».
«Ronald» ble oppbragt og senket 16. mars 1917 av en tysk ubåt (UC-21) sør for Bretagne på vei fra Cardiff til Civitavecchia med kull. På dette tidspunkt var hun eid av AS Aladdin (J. T. Farsjø & Co, Kristiania).
Vjatsjeslav Sjevtsjuk

Landslaget

Han ble tatt ut til Fotball-EM 2012 i Polen og Ukraina.
Han ble tatt ut i Ukrainas EM-tropp til EM i Frankrike 2016.
Dolichaspis

Levevis

Larvene utvikler seg i ved av løvtrær.

Utbredelse

Slekten er utbredt i tropisk Afrika.
Leisure Suit Larry in the Land of the Lounge Lizards

Historien

Larry Laffer er en 38 år gammel jomfru. Han bestemmer seg for å besøke byen Lost Wages for å finne drømmedama.
Stedene man kan dra til i Lost Wages inkluderer et casinohotell, diskotek, storkiosk, et Las Vegas-aktig bryllupskapell og Leftys bar. Larry forsøker seg på fire damer i spillet. En prostituert, Fawn (en materialistisk jente), Faith (en trofast kjæreste for noen som ikke er Larry) og Eve, som Larry ender opp med.
Et av de unike aspektene med dette spillet i forhold til andre eventyrspill på den tiden, var at spilleren må passe på at han har nok penger. Larry bruker penger hver gang han tar en taxi, og han blir drept hvis han ikke har nok penger. For å få mere penger kan man spille black jack eller på spilleautomater i kasinoet.

Detaljer

På grunn av innholdet i spillet, ble det inkludert et system som skulle sjekke alderen på spilleren. Denne sjekken bestod av en rekke spørsmål som forfatteren mente at bare voksne kunne svaret på. Mange av spørsmålene fokuserte på USA, noe som frustrerte spillere utenlands. Man kunne også hoppe over denne delen av spillet ved å trykke ALT-X.
Leisure Suit Larry in the Land of the Lounge Lizards er muligens et av de mest piratkopierte PC-spillene på slutten av 1980-årene.

Opprinnelse

Al Lowe, en tidligere lærer på high school, hadde etablert seg hos Sierra med sitt arbeid på lærespill basert på Disney-karakterer. Dette inkluderte titler som Winnie Pooh in the Hundred-Acre Woods, Mickey's Space Adventure, Donald Duck's Playground og The Black Cauldron, som han skrev, designet og programmerte.
Han overtalte Sierras president Ken Williams til å la ham arbeide på et nytt prosjekt basert på Softporn Adventure. Lowe brukte Softporns historie og problemer. Han la til grafikk, nye vitser og hovedpersonen Larry Laffer.
«In a time when ‘humorous computer game’ was an oxymoron and risqué material was a lo-res lo-cut neckline, Leisure Suit Larry in the Land of the Lounge Lizards created quite a stir among computer users», sa medskaperen av Space Quest, Mark Crowe, som også bidro til å lage spillet.
Til og med ledelsen i Sierra was usikker på hvordan spillet kunne bli mottatt og de utga det uten noe publisitet eller reklame. Mange av de største butikkjedene nektet å selge det fordi de syntes innholdet var uakseptabelt. Salget første måneden var derfor lavere enn noen andre spill Sierra hadde gitt ut på flere år. Etter en tid spredte ryktet om spillet seg og på slutten av året var Leisure Suit Larry in the Land of the Lounge Lizards en stor suksess. Software Publishers Association kalte det «Best Fantasy, Role Playing or Adventure Game of 1987», og Sierra solgte over 250000 kopier.
Benton, skaperen av Softporn, er nevnt i rulleteksten til spillet fordi layouten og problemene er de samme som i hans spill.
Mosambiks bank

Mosambiks bank (portugisisk: Banco de Moçambique) er sentralbanken i den østafrikanske republikken Mosambik. Den har hovedkontor i hovedstaden Maputo, og har to filialer, en i Beira og en i Nampula.

Historie

Mosambik var portugisisk interesseområde fra ca. år 1500, senere portugisisk koloni, og de siste tiårene fram til sin selvstendighet i 1975 portugisisk «oversjøisk område».
I 1864 etablerte Portugal Banco Nacional Ultramarino, for å bl.a. utstede portugisisk valuta i de portugisiske koloniene. Den 7. september 1974 ble Lusaka-avtalen signert av de mosambikiske frigjøringsstyrkene og Portugals regjering, og partene ble enige om at det skulle opprettes en egen sentralbank i Mosambik. Den 17. mai 1975 ble resolusjon 2/75 vedtatt, som innebar en etablering av Mosambiks bank. Sentralbanken overtok eiendelene og oppgavene til Banco Nacional Ultramarinos filial i Mosambik.
I starten hadde sentralbanken som målsetting både å drive som sentralbank og kommersiell bank. I 1987 gjennomgikk imidlertid landet økonomiske reformer, som gjorde at rollen som kommersiell bankaktør ble skilt ut fra sentralbanken. Denne todelingen trådte i kraft fra 1992, samtidig med at den nye sentralbankloven ble vedtatt (Lov 1/93 av 3. januar – Banco de Moçambique Organic Act), der også bankens målsettinger og oppgaver blir definert.
Kvalifisering til Håndball-VM 2015 for kvinner (EHF)

Kvalifiseringen til Håndball-VM ble spilt over 2 runder. Første runde ble spilt i desember 2014, mens den siste og avgjørende ble spilt i juni 2015.
Asiakrisen

Asiakrisen var en finansiell krise som i 1997 påvirket valuta, børs og priser på en negativ måte i flere asiatiske land. Mange av landene tilhørte en gruppe land som gikk under fellesbetegnelsen «tigerøkonomier», som beskrev den kraftige veksten flere asiatiske land opplevde på begynnelsen av 1990-tallet.
Starten på krisen kom 2. juli 1997 da verdien på thailandsk baht raste nedover. Krisen hadde egentlig forflyttet seg til Sørøst-Asia etter å ha rammet Sør-Amerika i 1994. Fram til juli lå verdien på bath på 25 per USD, men over natta falt verdien på bath med 25 prosent mot USD.
Blant de land som ble verst rammet av krisen var Indonesia, Sør-Korea og Thailand. Men også land som Hongkong, Malaysia, Laos og Filippinene ble rammet. Kina, India, Taiwan og Singapore kom ut av krisen relativt skadesløse.
Blant de faktorer som det i ettertid er pekt på som lå til grunn for Asiakrisen var den raske ukontrollerte liberaliseringen av landenes økonomi. Mange av landene hadde historisk fulgt en svært tradisjonell økonomisk politikk, og økonomiene var isolerte fra verden rundt, for å beskytte egen økonomi.
Mot slutten av 1980-tallet førte isoleringen til stagnering i økonomien, uten nyinvesteringer. Verdensbanken og IMF tilbød landene økonomisk hjelp, men med motkrav som blant annet betød en åpnere økonomi.
Solkonstanten

Solkonstanten er et mål på flukstettheten til solas elektromagnetiske stråling ved en avstand på én astronomisk enhet (AU) – den gjennomsnittlige avstanden til jorda. Solkonstanten er dermed et årlig gjennomsnitt for solinnstrålingen som treffer jordas øvre atmosfære. Solinnstrålingen som når jordoverflaten vil være lavere på grunn av absorpsjon i atmosfæren.
Solkonstanten er ingen naturkonstant, men en variabel som har en tilnærmet konstant verdi fordi solens effekt er tilnærmet konstant. Solaktiviteten varierer imidlertid noe, men variasjonen er så liten at det kreves meget nøyaktige satelittmålinger for å kunne måle den. Over de tre siste 11-års solflekksyklusene har det blitt målt en variasjon i solkonstanten på omtrent 0,1%.
Nyere målinger fastsetter solkonstanten til 1361 W/m². Tidligere har noe høyere verdier blitt benyttet. Solcelleindustrien bruker verdien 1367 W/m², en verdi fastsatt av Verdens meteorologiorganisasjon i 1982.
Selv om solkonstanten er nær konstant vil den faktiske solinnstrålingen jorda mottar variere med rundt ± 3,4 % gjennom året fordi jordas bane ikke er sirkulær, men elliptisk. Når jorda er i perihelium (nærmest sola) i begynnelsen av januar er solinnstrålingen omtrent 40 W/m² høyere enn solkonstanten, mens når jorda er i aphelium (lengst unna) i begynnelsen av juli er solinnstrålingen omtrent 40 W/m² lavere enn solkonstanten.
Vestavind (avis)

Karriere

De fleste har startet sin karriere i Vestavind. Blant andre Vidar Enerstvedt, Ellen Tveit og Irene Jacobsen. De fleste som starter i Vestavind har bakgrunn som journalist eller tidligere elev ved medialinjen.

Dekningsområde

Dekningsområdet til avisen er Sveio. Vestavind har utviklet seg større og har dekning over hele Norge.
Raumo verft

Raumo verft i Raumo, Finland ligger i Raumos dokkområde. Dens eier har siden mars 2014 vært Raumo kommune.

Historie

Raumo verft  kjøpte verftet av Raumo avdelingen til  STX Finland som igjen var eid av det Koreanske skipsbyggerselskapet STX. Prisen var 18 millioner euro.
Riskrem og entrekått

Riskrem og entrekått er et musikkalbum med Vassendgutane. Albumet ble utgitt den 8. april 2011.
Tønne Huitfeldt (1925–2007)

Andre verdenskrig

Under andre verdenskrig kom Huitfeldt seg over til Storbritannia via Sveits. Han tjenestegjorde i den norske brigaden i Skottland og ble, bare 17 år gammel, i 1942 opptatt ved den norske Krigsskolen i London. I 1944 ble han beordret til tjeneste i 2. bergkompani, der han var troppssjef, og deltok med dette i frigjøringen av Finnmark.

Militær karriere i Norge og NATO

Etter krigen fortsatte Huitfeldt i Forsvaret og fikk etter hvert sentrale lederoppgaver.
Huitfeldt var i Tysklandsbrigaden 1948 til 1949. Han tok 1954–1955 videre militær utdannelse ved U.S. Army Command and General Staff College. Etter Suezkrisen i 1956 var han sjef for det norske geværkompaniet i FN-styrken i Gaza. Huitfeldt ble i 1960 utnevnt til sjef for Garnisonen i Sør-Varanger. Han var deretter i generalstaben før han i 1964 ble sjef for Krigsskolen. I 1970 studerte han ved Royal College of Defence Studies i Storbritannia.
Huitfeldt ble utnevnt til generalløytnant i 1977. Fra 1977 til 1981 øverstkommanderende i Nord-Norge. Deretter fikk Huitfeldt en sentral stilling i Brussel, som direktør for NATOs internasjonale militære stab. Huitfeldt satt i denne stillingen fra 1981 til 1985.
Fra 1984 til 1996 var Huitfeldt redaktør for Norsk Militært Tidsskrift. Huitfeldt var en aktiv deltager i den offentlige debatt om forvarsspørsmål.

Familie

Tønne Huitfeldt var sønn av Anine With og Carl Huitfeldt. Hans far var redaktør og eier av Bladkompaniet. I 1940 var hans mor og far i Paris der faren var presseattache ved den norske ambassaden. Huitfeldt og hans bror ble med hjelp av det Internasjonale Røde kors sendt til Sveits der han bodde sammen med sin mor fram til 1941 før de flyttet til Storbritannia.
Røntgenium

Egenskaper

Røntgenium er et radioaktivt transisjonsmetall med kortlivede isotoper. Kun få atomer er fremstilt, og det, kombinert med den korte levetiden gjør at det vites lite om stoffets kjemiske og fysiske egenskaper. Det er forventet at det er et fast stoff ved romtemperatur.

Isotoper

12 isotoper er beregnet eller kjent, og alle er ustabile (og dermed radioaktive). De mest stabile er ²⁸³Rg med beregnet halveringstid 10 minutter, ²⁸²Rg med beregnet halveringstid 4 minutter, ²⁸¹Rg med beregnet halveringstid 1 minutt. De resterende isotopene har halveringstider kortere enn 4 sekunder, og de fleste kortere enn 200 ms.
CAS-nummer: 54386-24-2

Forekomst

Røntgenium forekommer ikke naturlig, men fremstilles kunstig i laboratorier.

Anvendelse

Røntgenium har ingen anvendelse, bortsett fra i forskningssammenheng.
EM i friidrett 1934 – 400 meter menn

Forsøksheat

Forsøksheatene ble avholdt 7. september.
Acy

Befolkningsutvikling

Antall innbyggere i kommunen Acy
Referanse: INSEE
Alaia

Utseende

En liten (ca. 10 millimeter), avlang, blank, brungul oldenborre. Dekkvingenes spisser er mørke. "Snuten" (clypeus) er avrundet trapesformet, litt innbuktet i midten, med seks korte tenner. Det er en kraftig lengdekjøl (canthus) foran hvert fasettøye. Antennene er ti-leddete med en fem-leddet vifte.

Utbredelse

Arten er beskrevet fra Iran.
1920-årene

-- 1920 -- 1921 -- 1922 -- 1923 -- 1924 -- 1925 -- 1926 -- 1927 -- 1928 -- 1929
Tiårsoversikt
Brevik (Nøtterøy)

Brevik er en gård og et sted på sørøstspissen av Nøtterøy i Færder kommune. Brevik grenser mot Movik og Buerstad i vest og Tømmereik, Nestvik og Stranda i nord. Øst for Brevik ligger Søndre Årøy og i sør ligger Tjøme og Mågerø. Brevik tilhører grunnkretsen Buerstad og delområdet Torød.
Navnet Brevik kommer av en dominerende bred vik som er plassert inn mellom Brevikodden og Junkerodden som heter Brevikbukta.
Det er registrert ei gravrøys fra bronsealderen/jernalderen på det høyeste punktet i Brevik.
FN FNC

Historie

Geværet ble introdusert i 1979 og er kamret for kaliber 5,56 x 45 mm NATO ammunisjon. FNC er basert på «FNC 76»-prototypen, som igjen ble laget ut ifra FN FAL-geværet. Det ble primært laget fordi det var rimeligere å produsere enn forgjengeren FN FAL.

Design

Geværet kommer i to hovedutgaver; standard – Modell 2000 og Modell 0000, og karabin – Modell 7000 og Modell 6000. Standardutgaven har 178 mm rifling mens karabinen har en tregere 305 mm rifling. FNC har bryter for å velge mellom hel og halvautomatisk ild, samt 3 skudds «burst»-ild. Magasinet tar 30 patroner og det kan ombyttes med M16-magasiner. En modifisert versjon produseres som AK-5 på lisens av Bofors i Sverige.
Perilestidae

Utseende

Små (ca. 50 mm lange), spinkle vannymfer. De kjennes lettest på at bakkroppen er svært lang og tynn og når langt bakenfor vingespissene. Vingene er klare og har en markert "stilk" ved roten, nær spissen et markert men kort vingemerke. Larvene er temmelig slanke med lange, spinkle bein og avrundede gjelleblader.

Levevis

Perilestidae lever i tropisk regnskog i Sør- og Mellom-Amerika.
Stabbursdalen landskapsvernområde

Stabbursdalen landskapsvernområde ligger i Porsanger kommune i Finnmark, og grenser opp til Stabbursdalen nasjonalpark. Området ble opprettet i 2002 og er på 189,4 km². Landskapsvernområdet har plantelivsfredning og er opprettet på grunn av sin kvartærgeologi, sitt naturlandskap og sin furuskog.
Drassodes lapidosus

Utseende

Drassodes lapidosus er en middelsstor, litt flat edderkopp med kraftige bein. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er rødbrun og ganske bred bak, sterkt tilsmalnet forover (smalt hode). Bakkroppen er mer matt grå på grunn av kort hårbekledning. De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Drassodes lapidosus er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Biz Markie

Marcel Theo Hall bedre kjent som Biz Markie er en amerikansk rapper, produsent og komiker fra Harlem, New York City, USA.
Hieritis

Utbredelse

Arten lever i Brasil.
David Emong

Bakgrunn

Emong begynte med løping på barneskolen. Han har begrenset funksjonsevne i venstre arm etter at han brakk armen på barneskolen da han ble jult opp av noen medelever.
Kvalifisering til VM i fotball 2010 (CONCACAF)

Det deltok 35 lag fra CONCACAF i kvalifiseringen til VM i fotball 2010 i Sør-Afrika. De tre beste lagene fra konføderasjonen gikk direkte til VM-sluttspillet, mens fjerdeplassen spilte play-off mot femteplassen fra CONMEBOLs kvalifisering.
De to første rundene reduserte de 35 lagene til 24 og 12 lag. Disse 12 lagene ble fordelt på tre grupper med fire lag i hver, hvor de to beste fra hver gruppe gikk videre til 4. kvalifiseringsrunde.
USA, Mexico og Honduras tok de tre første plassene i 4. kvalifiseringsrunde og kvalifiserte seg direkte til VM. Costa Rica endte på 4.-plass og møtte Uruguay i omspill, en kamp de tapte 2–1 sammenlagt.

Runde 4

I 4. og siste kvalifiseringsrunde var de seks gjenværende lagene sammen i én gruppe. Alle spilte mot hverandre hjemme og borte.
Finale

Bronsefinale

Bronsefinale er et avledet uttrykk som gjerne betegner kampen om tredjeplassen, som i mesterskap blir belønnet med 3.-plass og bronsemedalje (derav navnet). Litt sleivete blir bronsefinalen gjerne omtalt som taperfinale (på engelsk: losers final), ettersom de deltakende lag/personer har tapt sine respektive semifinaler. I en del konkurranser blir det av denne grunn ikke avholdt bronsefinale. Taperen av bronsefinalen får 4.-plass i konkurransen.

Semifinale

Semifinale (av nesten finale) er også et avledet uttrykk som betegner kampen(e) forut for finalen, i mesterskap blir vinnerne belønnet med plass i finalen, mens taperne går til bronsemedalje - hvis denne blir avholdt. I konkurranser med to deltakere i finalen vil det som oftest være fire semifinaledeltakere (lag eller personer) og følgelig to semifinaler.

Kvartfinale

Kvartfinale er igjen et avledet uttrykk som betegner kampen(e) forut for semifinalene, i mesterskap blir vinnerne belønnet med plass i semifinalene, mens taperne oftest er utslått eller skal spille plasseringskamper om 5. - 8.-plassene. I konkurranser med to deltakere i finalen vil det som oftest være åtte kvartfinaledeltakere (lag eller personer) og følgelig fire kvartfinaler (derav navnet kvart). På engelsk heter det round of 8.

Åttendedelsfinale

Åttendedelsfinale er nok et avledet uttrykk som betegner kampen(e) forut for kvartfinalene, i mesterskap blir vinnerne belønnet med plass i kvartfinalene, mens taperne oftest er utslått eller skal spille plasseringskamper om 9. - 16.-plassene. I konkurranser med to deltakere i finalen vil det som oftest være 16 deltakere (lag eller personer) i åttendedelsfinalene og følgelig åtte kvartfinaler (derav navnet åttendedels). På engelsk heter det round of 16.
Basketball under Middelhavslekene 1983

Basketball under Middelhavslekene 1983. Basketball var en av flere sporter under de niende middelhavslekene som ble arrangert i Casablanca i Marokko i perioden 3. til 17. september 1983. Det var niende gangen som basketball var med på programmet under Middelhavslekene. Det var kun en basketballturnering for menn.
Det jugoslaviske flaggs orden

Det jugoslaviske flaggs orden (serbokroatisk: Orden jugoslavenske zastave, serbisk: Орден југословенске заставе) er en jugoslavisk orden innstiftet 26. november 1947 av statsleder Josip Broz Tito til belønning av innsats for fredelig samvirke og bilaterale forbindelser mellom Jugoslavia og andre land. Ordenen ble reformert i 1961, da gradsbenevnelsene ble endret. Den er oppkalt etter landets flagg. Etter Jugoslavias oppløsning forsvant ordenen sammen med forbundsstaten.

Tildeling

Det jugoslaviske flaggs orden ble særlig tildelt i diplomatisk sammenheng. 1. klasse ble tildelt regjeringsmedlemmer. Den ble også tildelt ambassadører ved endt tjenesteperiode i Jugoslavia.
2. klasse kunne tildeles lavererangerende diplomater, men tilfalt også akademikere, forfattere og kunstnere. Ordenens 3. klasse ble tildelt offentlige tjenestemenn, forretningsmenn og akademikere. De to laveste klassene ble  tildelt diplomater og offentlige tjenestemenn på lavere nivå. Ordenens høyeste grader ble hyppigere tildelt enn de lavere.
Peter Lindbæk

Bakgrunn og arbeid

Peter Lindbæk tok teaterstudier ved University of Delaware i USA og Statens teaterhøgskole i 1974. Han har siden spilt ved blant annet Hålogaland Teater i Tromsø, turnéteateret Riksteatret (fra 1976) og NRKs Radioteatret og Fjernsynsteatret. Han har også vært instruktør og rådgiver for Tramteateret og hatt en mengde mindre roller som skuespiller på TV, deriblant i programmene til humortrioen KLM og julekalenderen Jul i Skomakergata.
Lindbæk har ellers vært svært ivrig innen skøyteløp (medlem av S-klubben av 1980) og skihopp (med i hoppfaglig kulturgruppe), og leder i motstanden mot Bislett-rivingen, og var med programleder og TV-journalist Per Ståle Lønning tilhenger av moderniseringen av Holmenkollen framfor skyflygingsbakke i Rødkleiva. Lønning og Lindbæk har tvert i mot ønsket en utvikling av Vikersund som nasjonalarena for skiflyging. 
Lindbæk bor i Oslo. Han er faren til Erlend Øye i Kings of Convenience.
Friidrett under Panamerikanske leker 2011

Friidrett under Panamerikanske leker 2011. Friidrett var med som en av flere sporter i de 16. Panamerikanske leker som blir arrangert i Guadalajara i Mexico fra 14. til 30. oktober 2011. Totalt ble det konkurrert om 47 titler, 24 for menn og 23 for kvinner.
Fylkesvei 5152

Fylkesveg 5152 går mellom Grindavoll og Hjorthaug i Os kommune. Veien er 2,1 km lang.
Frem til 2019 hadde veien betegnelsen Fv159.
Jærstrand

Jærstrand kan en kalle en hvilken som helst av flere strender som strekker seg fra Ogna / Brusand- området og nesten så langt nord som Jæren går. Jæren er ofte kjent for å ha noen av Vestlandets og Norges vakreste strender. I 2010 ble Solastranden på Nord-jæren kåret til verdens 6. beste av Sunday Times.
Jæren består i hovedsak av en eneste stor morenerygg, der grunnfjellet bare bryter gjennom på få steder langs kysten. Strendene, med unntak for granittrabbene i sørøst, og noen skiferfjell i nord, består av enten finmalt sand, eller morenestein som istiden har lagt igjen, og der sanden etter hvert blir vasket vekk. Noen steder der havet står rett på, finnes store ansamlinger av runde steiner som dønningene har laget til rullestein.
Strendene er mellomlandingsområde for trekkfugler, foruten å være populære rekreasjonsområder. Som biotoper er de utsatte, og der er litt konflikter mellom forskjellige interessegrupper, selv om fuglereservatene synes å være skjermet av alle parter.
Flere norske kunstnere har vært inspirert av det spesielle lyset, ofte kalt det «jærske lys» som finnes der, og har gitt bildene tittel «Jærstrand».
Lagrida

Utseende

Middelsstore, mørke, litt matt glinsende trebukker. Antennene er omtrent så lange som kroppen. Pronotum er bredere enn langt, med en kraftig, bakoverrettet pigg noe bak midten på hver side. Dekkvingene er parallellsidige.

Utbredelse

Slekten er utbredt i sentrale deler av Afrika.
Postgirot Open

Postgirot Open var et svensk sykkelritt over 6-8 dager der flere nordmenn har vunnet. Man hadde Seksdagersrittet 1924-75, og da Tommy Prim fikk gode resultater, etablerte man med penger fra Postgiro dette. Rittet gikk mellom Göteborg og Stockholm, stort sett hvis en ser bort fra 1992 da det gikk Östersund til Örebro, men ble nedlagt etter at Nordea kjøpte Postgirot.